Le Mespris de la vie et consolation contre la mort/« Presupposes
# Le Mespris de la vie et consolation contre la mort/« Presupposes

Presupposes, mortel, quant l’esclairante flame De tes jours sera morte, Epicure pourceau Que rien ne te survive, & que mesme tombeau Que l'on prepare au cors, soit preparé à l'ame :

Et quant la froide mort deuvidera la trame De tes jours passagers, qu'autre monde plus beau, Autre estat, autre lieu, autre pays nouveau Ne te sera donné sous la muette lame :

Presupposes, mortel, que ce que l'on te dit De la vie ETERNELLE, est un contre à crédit, Niant du tout la cause, & premiere, & seconde :

Si ne devrois tu pas de la mort avoir peur Quant elle ne feroit, pour finit ton mal-heur Seulement que te mettre hors des peines du monde.

